title: La Puebla de Valverde
text: Este articlo tracta sobre La Puebla de Valverde. Pa atros emplegos de lo toponimo Puebla u Valverde, veyer Puebla (desambigación) u Valverde (desambigación).
  
   
  La Puebla de Valverde ye un municipio de la provincia de Teruel, situau en la comarca de Gúdar-Chabalambre. La suya población ye de 457 habitants (2017), en una superficie de 295 km² y una densidat de población de 1,62 hab/km².
  
  Cheografía
  La Puebla de Valverde ye a l'este de Sierra de Camarena en lo suyo semontano, chunto a barrancos que complegan en la rambla d'el Cubillo, tributaria de la de Penyuela, que caye en la marguin dreita de Millars.
  
  Lo termin municipal de La Puebla de Valverde tiene una part montanyosa y una part plana que plega dica Millars.
  
  La part montanyosa encomienza en lo sud en la sierra de Chabalambre y contina enta lo norte con la sierra de Camarena en dirección a la sierra d'Escoriuela con las sierras de las Coronillas y los Cabezos, que en bell mapa se consideran sierra de Camarena, en especial la de las Coronillas. Cerca de lo despoblau de Casedón se troba lo puerto de homonimo despartind las sierras de las Coronillas y de los Cabezos.
  
  La part plana de lo termin municipal ye en la depresión de Sarrión u depresión de La Puebla de Valverde-Sarrión y acaba en la marguin dreita de Millars. Bi ha un rete de barrancos que complegan en ramblas que baixan dende las sierras y cayen en Millars: rambla de la Penyuela y rambla de Penyaflor.
  
  En lo termin bi ha selvas d'acirons d' Acer monspessulanum (acerals) catalogadas como selvas singulars.
  
  Mugas 
  Lo suyo extenso termin municipal muga con Valbona, Sarrión, Manzanera, Torrillas, Arcos de las Salinas, Camarena de la Sierra, Cubla, Teruel y Formich Susano. D'antes plegaba dica la marguin dreita de lo río d'Alcalá incluyindo lo barrio de Mislata (a 13,9 km), pero en 1925 este barrio s'adhibió a lo termin municipal de Valbona.
  
  Historia 
  Adintro de la comunidat d'aldeyas de Teruel, La Puebla de Valverde feba part de la Sexma d'el Campo de Sarrión u la de Rubiuelos. En 1488-1495 feguraba en la sobrecollida de Mont Albán. En 1646 yera una localidat de la vereda de Mont Albán. Entre 1711 y 1833 yera en lo correchimiento de Teruel. Encara teneba la categoría d'aldeya en 1711, pero en 1785 ya teneba la categoría de lugar, tenendo concello en 1834. Yera en lo partiu chudicial de Teruel.
  
  Toponimia 
  En un texto de concordia entre lo bispe de Zaragoza y qualques clerigos terolans escrito lo 10 de chinero de 1293 se fa mención d'esta localidat como Santa María de Valvert:
  
  En un texto de 1409 escrito en Zaragoza s'escribe La Pobla de Valverde, d'acuerdo con atros toponimos aragoneses inicialment con la palabra Pobla, voz que dimpués ha esdeveniu Puebla.
  
  En los textos escritos en aragonés de las comunidatz aragonesas se puede trobar como La Puebla de Sancta Maria de Valverde:
  
  Tamién en los textos medievals escritos en Valencia adrezaus a aragoneses, como uno de 1390:
  
  Bi ha microtoponimos intresants como Barranco de la Cederilla, con aceral, que puet aduyar a interpretar lo toponimo Cedriellas.
  
  En las actas de las Cortz de Teruel de 1428 alternan las formas La Puebla de Vallverde y La Puebla de Vallverd.
  
  Demografía
  
  Administración
  
  Reparto de concellers
  
  Alcaldes
  
  Puestos d'intrés 
   Ilesia de Santa Emerenciana.
   Restas d'a muralla.
   Fuent d'os Santos.
   Ermita de Loreto.
   Casal de Yguales.
  
  Fiestas 
   Patronals, segundo domingo de setiembre.
   Veraneantes, en agosto.
   Santa Barbara, primer domingo de mayo.
  
  Referencias
  
  Vinclos externos 
  www.LaPueblaDeValverde.com.